**NAPIREND**

**E l ő t e r j e s z t é s**

 **Révfülöp és Térsége Óvodai Intézményfenntartó Társulás**

**2016. december15.-i nyilvános rendkívüli Társulási Tanács ülésére**

**Tárgy: Révfülöp és Térsége Óvoda Intézményfenntartó Társulás SZMSZ módosítása, Révfülöp és Térsége Napközi Otthonos Óvoda Alapító okiratának módosítása, a Társulási megállapodás módosításának tudomásul vétele.**

**Előterjesztő: Kondor Géza Társulási Tanács Elnöke**

**Előkészítette: Tóthné Titz Éva aljegyző,**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **Dr. Szabó Tímea jegyző**

Tisztelt Társulási Tanács!

A Magyarország 2017. évi központi költségvetéséről szóló 2016. évi XC. törvény 2. mellékletének III./ 5. pontjában a jogszabály meghatározza, hogy mely feltételek fennállása esetén van mód a költségvetési támogatás lehívására a gyermekétkeztetés vonatkozásában.

***„5. Intézményi gyermekétkeztetés támogatása***

|  |  |  |
| --- | --- | --- |
| *ELŐIRÁNYZAT:* | *67 240,0 millió forint* |  |

*A települési önkormányzatokat* ***kötött felhasználású támogatás illeti meg*** *az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá az* ***óvodai, iskolai, kollégiumi és externátusi gyermekétkeztetés (a továbbiakban intézményi gyermekétkeztetés) egyes kiadásaihoz****. A támogatás igénylésének* ***feltétele, hogy az önkormányzat saját fenntartásában lévő költségvetési szerv útján, társult feladatellátás esetén a társulás által fenntartott költségvetési szerv útján, vagy gazdasági társaságtól vásárolt szolgáltatással biztosítsa az étkeztetést.*** *Társult feladatellátás esetén a társulási megállapodás szerinti székhely önkormányzat igényelhet támogatást. A* ***támogatás igénylésének további feltétele vásárolt szolgáltatás esetén, hogy***

***- az étkeztetés térítési díj megállapítása úgy történjen, hogy az étkeztetést biztosító intézmény vagy az önkormányzat bevétele legyen,***

***- a szolgáltatási díjban a szolgáltatónak ki kell mutatnia az étkeztetés nyersanyagköltségét (ez megállapodás szerint arányosan is történhet).”***

**Jelenlegi állapot**

A Társulás intézménye vonatkozásában a gyermekétkeztetési feladatokat, (Révfülöp óvodai gyermekétkeztetés, munkahelyi étkeztetés) Révfülöp Nagyközség Önkormányzata által működtetett konyháról (nem költségvetési szervként, kormányzati funkción) látja el.

A gyermekétkeztetésre jutó támogatást Révfülöp Nagyközség Önkormányzata mint gesztor település igényli le.

**2017. január 1-től**

2017. január 1-től abban az esetben lehet támogatást igénybe venni e feladatra, amennyiben a feladat ellátását az étkeztetést az önkormányzat vagy:

* saját fenntartásában **lévő költségvetési szerv** útján biztosítja, vagy
* társult feladat ellátás esetén a **társulás által fenntartott költségvetési szerv útján**, vagy
* gazdasági társaságtól vásárolt **szolgáltatással** biztosítja.

Révfülöp Nagyközség Önkormányzata tárgyalta annak lehetőségét, hogy miként tud megfelelni továbbra is annak a feltételnek, hogy normatívát tudjon igénybe venni a gyermekétkeztetés vonatkozásában.

Mind a környező gyakorlat, mind a lehetőségek azt mutatják, hogy a Révfülöp és Térsége Óvodai Intézményfenntartó Társulás által fenntartott Révfülöp és Térsége Napközi Otthonos Óvoda részeként működő konyha biztosítaná továbbra is a gyermekétkeztetéshez kapcsolódó normatíva igénylését.

Az intézményátszervezés e tekintetben megengedhető a Magyar Államkincstár tájékoztatása szerint.

A konyhai feladat óvodába történő integrálása, konyhai telephely óvoda alapító okiratában való feltüntetése nem ütközik az Nkt. 84. § szerinti átszervezés tilalmába, így lehetőség van a konyhát a társulás által fenntartott óvodai intézménybe integrálni. Ez esetben a Társulási megállapodást szükséges módosítani a tag önkormányzatoknak, a Társulási Tanácsnak pedig az intézmény alapító okiratot, valamint a Társulás Szervezeti és Működési Szabályzatát.

A Társulási megállapodás módosítását a Magyarország helyi önkormányzatairól szóló 2011. évi CLXXXIX. törvény 88.§-a szabályozza.

***„88. §****(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”*

A konyha óvoda alá történő beszervezése érinti természetesen az ott dolgozók átvételét, - 1 fő élelmezésvezető, 1 fő szakács, 1 fő főzőnő, 2 konyhai kisegítő- 8 órás foglalkoztatással, melynek költségvetési vonzatát a Társulási megállapodás szabályozza.

Kérem, a Tisztelt Társulási Tanácsot, hogy az előterjesztést megvitatni szíveskedjenek.

**Határozati javaslat:**

**Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Óvodai Intézményfenntartó Társulás Társulási megállapodás 2017. január 1. hatályú módosítását és annak egységes szerkezetét tudomásul veszi.**

**A Társulási Tanács dönt a jelenleg önkormányzati kormányzati funkción működő konyha dolgozói, (1 fő élelmezésvezető, 1 fő szakács, 1 fő főzőnő, 2 konyhai kisegítő vonatkozásában) átvételéről és hogy a konyha mint szervezeti egység átvételének időpontjában fennálló jogviszonyból származó munkáltatói jogok és kötelezettségek az átadóról - Révfülöp Nagyközség Önkormányzata – az átvevőre - Révfülöp és Térsége Napközi Otthonos Óvoda, mint a Társulási Tanács intézménye- munkáltatóra szállnak át.**

**A Társulási Tanács felkéri a Társulás Elnökét, hogy a döntés értelmébe szükséges intézkedéseket tegye meg.**

**Felelős: Kondor Géza Társulási Tanács Elnöke**

**Határidő: azonnal**

**Határozati javaslat:**

**Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Napközi Otthonos Óvoda Alapító okirat módosítását és annak egységes szerkezetét 2017. január 1. napjától jóváhagyta.**

**A Társulási Tanács felkéri a jegyzőt, hogy a Magyar Államkincstár részére az Alapító Okiratot küldje meg, a bejegyzésről intézkedjen.**

**Felelős: Dr. Szabó Tímea jegyző**

**Határidő: azonnal**

**Határozati javaslat:**

**Révfülöp és Térsége Óvoda Intézményfenntartó Társulás Társulási Tanácsa a Társulás Szervezeti és Működési Szabályzatának módosításával és annak egységes szerkezetével az előterjesztésben foglaltak szerint egyetért.**

**A Szervezeti és Működési Szabályzat módosítása és egységes szerkezete 2017. január 1. napjával válik hatályossá.**

**A Társulási Tanács feléri a jegyzőt, hogy a szükséges intézkedéseket tegye meg.**

**Felelős: Dr. Szabó Tímea**

**Határidő: azonnal**